paragraph_text: Mermaid Avenue je album prethodno neobjavljenih pjesama koje je napisao američki folk glazbenik Woody Guthrie, koje su uglazbili i izveli britanski pjevač Billy Bragg i američki sastav Wilco. Projekt je organizirala Guthriejeva kćer Nora Guthrie. Mermaid Avenue je objavljen u izdanju Elektra Recordsa 23. lipnja 1998. Drugi dio zbirke, Mermaid Avenue Vol. II, objavljen je 2000. Projekt je dobio ime po pjesmi "Mermaid's Avenue" koju je napisao Guthrie. To je bila ulica na Coney Islandu u Brooklynu u New Yorku u kojoj je Guthrie živio.